CELEX: 32005R0305
Language: hu
Date: 2004-10-19 00:00:00
Title: A Bizottság 305/2005/EK rendelete (2004. október 19.) egyes Chiléből származó termékek vámkontingenseinek vonatkozásában a 312/2003/EK tanácsi rendelet módosításáról

25.2.2005   
            
            
               HU
            
            
               Az Európai Unió Hivatalos Lapja
            
            
               L 52/6
            
         
      A BIZOTTSÁG 305/2005/EK RENDELETE
   
   (2004. október 19.)
   egyes Chiléből származó termékek vámkontingenseinek vonatkozásában a 312/2003/EK tanácsi rendelet módosításáról
   AZ EURÓPAI UNIÓ BIZOTTSÁGA,
   tekintettel az Európai Közösséget létrehozó szerződésre,
   tekintettel az egyrészről az Európai Közösség és tagállamai, másrészről a Chilei Köztársaság közötti társulást létrehozó megállapodásban meghatározott vámtarifa-rendelkezések közösségi végrehajtásáról szóló, 2003. február 18-i 312/2003/EK tanácsi rendeletre (1) és különösen annak 5. cikkére,
   mivel:
   
               (1)
            
            
               A 312/2003/EK rendelet végrehajtja a Közösség részéről az egyrészről a Közösség és tagállamai, másrészről a Chilei Köztársaság közötti társulást létrehozó megállapodásban (2) meghatározott vámtarifa-rendelkezéseket.
            
         
               (2)
            
            
               A 2005/106/EK tanácsi határozattal (3) a Tanács jóváhagyta az egyrészről az Európai Közösségek és azok tagállamai, másrészről a Chilei Köztársaság közötti társulási megállapodás jegyzőkönyvét, a Ciprusi Köztársaság, a Cseh Köztársaság, az Észt Köztársaság, a Lengyel Köztársaság, a Lett Köztársaság, a Litván Köztársaság, a Magyar Köztársaság, a Máltai Köztársaság, a Szlovák Köztársaság és a Szlovén Köztársaság Európai Unióhoz történő csatlakozásának figyelembevétele céljából (a továbbiakban: „jegyzőkönyv”). A jegyzőkönyv új közösségi tarifális engedményeket tartalmaz, közülük néhányat vámkontingensekkel korlátoznak. E vámkontingensek végrehajtásához a 312/2003/EK rendelet módosítása szükséges.
            
         
               (3)
            
            
               A fokhagymára (tételszám: 09.1925), az étkezési szőlőre (tételszám: 09.1929) és a kivire (tételszám: 09.1939) vonatkozó vámkontingensek mennyiségét évente az eredeti mennyiség 5 százalékával kell növelni.
            
         
               (4)
            
            
               2004-re korlátozni kell az új közösségi vámkontingensek mennyiségét, az új vámkontingensek érvényességi időtartamának arányában.
            
         
               (5)
            
            
               Mivel a jegyzőkönyv előírja, hogy az új közösségi tarifális engedményeket 2004. május 1-jétől kell alkalmazni, e rendeletnek ugyanettől az időponttól kell érvényesnek lennie, és a lehető leghamarabb hatályba kell lépnie.
            
         
               (6)
            
            
               Az e rendeletben előírt intézkedések összhangban vannak a Vámkódex Bizottság véleményével,
            
         ELFOGADTA EZT A RENDELETET:
   1. cikk
   A 312/2003/EK rendelet melléklete az e rendelet mellékletében felsoroltak szerint módosul.
   2. cikk
   (1)   2004-re a 09.1937, 09.1939 és 09.1941 tételszámra vonatkozó vámkontingensek mennyiségét az éves mennyiség nyolctizenketted részére kell korlátozni. Minden megkezdett kilogrammot a következő egész kilogrammra kell felkerekíteni.
   (2)   2004-re a 09.1925 és 09.1929 tételszámra vonatkozó vámkontingensekhez 20 tonna, illetve 1 000 tonna kiegészítő mennyiséget kell hozzáadni.
   3. cikk
   Ez a rendelet az Európai Unió Hivatalos Lapjában való kihirdetését követő harmadik napon lép hatályba.
   A melléklet 1. és 2. pontja kivételével 2004. május 1-jétől kell alkalmazni.
   A melléklet 1. és 2. pontját 2005. január 1-jétől kell alkalmazni.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2004. október 19-én.
      
         
            a Bizottság részéről
         
         Frederik BOLKESTEIN
         
         
            a Bizottság tagja
         
      
   
   
      (1)  HL L 46., 2003.2.20., 1. o.
   
      (2)  HL L 352., 2002.12.30., 3. o.
   
      (3)  HL L 38., 2005.2.10., 1. o.
   
      MELLÉKLET
      A 312/2003/EK rendelet mellékletében a táblázat a következőképpen módosul:
      
                  1.
               
               
                  A 09.1925 tételszámnál a negyedik oszlopban megadott mennyiség 530 tonnára módosul.
                  2005 után a vámkontingens éves mennyisége minden évben e mennyiség 5 százalékával növekedik.
               
            
                  2.
               
               
                  A 09.1929 tételszámnál a negyedik oszlopban megadott mennyiség 38 500 tonnára módosul.
                  2005 után a vámkontingens éves mennyisége minden évben e mennyiség 5 százalékával növekedik.
               
            
                  3.
               
               
                  A következő sorok kerülnek beillesztésre:
                  
                              „09.1937 (1)
                              
                           
                           
                              0303 29 00
                              0303 78 12
                              0303 78 19
                           
                           
                              Hal, fagyasztott
                           
                           
                              725 tonna
                           
                           
                              100
                           
                        
                              0304 20 53
                              0304 20 56
                              0304 20 58
                              0304 20 91
                              0304 20 94
                              0304 90 05
                           
                           
                              Halfilé és egyéb halhús, fagyasztott
                           
                        
                              09.1939
                           
                           
                              0810 50 00
                           
                           
                              Kiwi
                           
                           
                              1 000 tonna (2)
                           
                           
                              100
                           
                        
                              09.1941 (2)
                              
                           
                           
                              1604 15 19
                           
                           
                              Előkészített vagy tartósított makréla
                           
                           
                              90 tonna
                           
                           
                              100”
                           
                        
            
         (1)  Ez a vámkontingens 2004-re és minden azt követő naptári évre érvényes 2005.1.1-jétől a 2012.12.31-i lejárati időig.
      
         (2)  Ez a vámkontingens 2004-re és minden azt követő naptári évre érvényes 2005.1.1-jétől a 2006.12.31-i lejárati időig.